เจออย่างจัง
กลายเป็นเรื่องฮือฮา ระเบิดเถิดเทิง,เมื่อ พล.อ.ประยุทธ์ จันทร์โอชา นายกรัฐมนตรี และ หน.คสช.ใช้ดาบอาญาสิทธิ์ ม.44 ฟัน นายสมชัย ศรีสุทธิยากร กกต.คนดังขาดสะพายแล่งหลุดจากตำแหน่งแบบไม่รู้เนื้อรู้ตัว,เพราะไม่สบอารมณ์ (มานานแล้ว) ที่ นายสมชัย ชอบแสดงความเห็นสวนทางรัฐบาล คสช.,โดยเฉพาะหลังจาก กกต.ชุดนายสมชัย โดนเซ็ตซีโร่ตกเก้าอี้ยกพวง,นายสมชัย ยิ่งขยันวิพากษ์วิจารณ์พาดพิงกระทบชิ่งรัฐบาลเป็นประจำ,บังเอิญเกิดจังหวะเหมาะ เพราะอยู่ๆนายสมชัยก็สร้างเงื่อนไขให้ตัวเองโดนเช็กบิล ด้วยการไปยื่นใบสมัครประกวดชายงามชิงตำแหน่งเลขาธิการ กกต.คนใหม่,ทั้งๆที่ตัวเองยังปฏิบัติหน้าที่เป็น กกต.,จึงเข้าข่ายเป็นผู้มีส่วนได้ส่วนเสียในเรื่องนี้โดยตรง,พล.อ.ประยุทธ์เลยได้โอกาสใช้อำนาจ ม.44 สั่งปลดนายสมชัย อย่างสะดวกโยธิน,เนี่ยเรื่องมันเป็นอย่างนี้แหละท่านพระครู,แม่ลูกจันทร์ กราบเรียนว่าการถูกปลดสายฟ้าแลบส่งผลกระทบ นายสมชัย อย่างแรง 2 ประการ,1, ทำให้อายุการปฏิบัติหน้าที่ กกต.ต้องหดสั้นไป 6 เดือน,ถ้าคิดเป็นเงินเดือนที่เสียไปก็ซื้อรถใหม่ป้ายแดงได้ 1 คัน,2, ทำให้โอกาสที่ นายสมชัย จะได้รับเลือกเป็นเลขาธิการ กกต.คนใหม่ลดจาก 80 เปอร์เซ็นต์ เหลือไม่ถึง 1 เปอร์เซ็นต์,เนื่องจาก กกต.ที่เหลืออีก 4 คน คงไม่กล้าอุ้มนายสมชัยใส่ตะกร้าล้างนํ้าเป็นเลขาธิการ กกต.คนใหม่แน่นอน,อย่างไรก็ดี ถึงแม้จะหมดหวังนั่งเก้าอี้เลขาธิการ กกต.คนใหม่แน่นอน 99.99 เปอร์เซ็นต์,คงไม่ทำให้นายสมชัย กกต.คนดัง ไม่มีที่นั่งที่ยืน,เพราะ อจ.สมชัย ก็ยังสามารถเลือกแสดงบทบาทอื่นๆได้อีกหลายเวที,จะเลือกกลับไปสวมวิญญาณเป็นนักวิชาการอย่างเดิม??,หรือจะเลือกกลับไปอยู่ องค์กรพีเน็ต ตรวจสอบการเลือกตั้งอย่างเคย??,หรือจะเลือกฉีกแนวไปเล่นการเมือง??,ก็เก๋ไปอีกแบบเหมือนกัน,แม่ลูกจันทร์ มองว่าการใช้อำนาจ ม.44 ปลด นายสมชัย ออกจาก กกต.จะเป็นแรงกระตุ้น นายสมชัย ให้ออกมาวิพากษ์วิจารณ์การเมืองดุเดือดยิ่งกว่าเดิม,เพราะตอนที่ยังสวมบทบาท กกต. นายสมชัย จะให้ความเห็นเฉพาะประเด็นที่เกี่ยวข้องกับ กกต.,ไม่กล้าล้ำเส้นไปวิจารณ์รัฐบาล คสช.โดยตรง,การเชือด นายสมชัย เท่ากับผลักไสให้ นายสมชัย ต้องยืนอยู่ตรงข้ามกับรัฐบาลเต็มตัว,แม่ลูกจันทร์ ถามว่ารัฐบาล คสช.ได้ประโยชน์อย่างไรในการใช้ ม.44 ปลดนายสมชัยหลุดจาก กกต.??,ตอบว่าได้ความสบายใจชั่วคราวเท่านั้นเอง,แต่ถ้า นายกฯบิ๊กตู่ อดใจรออีก 6 เดือน การสรรหา กกต.ใหม่ 7 คนก็เสร็จสมบูรณ์,ถึงไม่ปลดนายสมชัย และ กกต.ทั้งชุดก็ต้องไปอยู่ดี,ปัญหาคือ การใช้อำนาจ ม.44 สั่งปลด นายสมชัย จาก กกต. ทำให้ถูกมองว่าฝ่ายการเมืองเข้าไปแทรกแซงองค์กรอิสระตามรัฐธรรมนูญ,ทำให้ องค์กรอิสระ ไม่เป็นอิสระอย่างแท้จริง,เกมนี้ได้สั้นแต่เสียยาวนะคุณโยม.,แม่ลูกจันทร์
พล.อ.ประยุทธ์ จันทร์โอชา นายกรัฐมนตรี และ หน.คสช.ใช้ดาบอาญาสิทธิ์ ม.44 ฟัน นายสมชัย ศรีสุทธิยากร กกต.คนดังขาดสะพายแล่งหลุดจากตำแหน่งแบบไม่รู้เนื้อรู้ตัว
ประยุทธ์ จันทร์โอชา,สมชัย ศรีสุทธิยากร,กกต.,สำนักข่าวหัวเขียว,แม่ลูกจันทร์